דף מקורות לשיעור כללי הרב בני אוקמי ואברויי

בס"ד

**מקורות לשיעור כללי**

**אוקמי אילנא ואברויי אילנא**

**סיכום שלי של המקורות, בקריאה של הרב בני מבוא אחרי דף המקורות.**

**מבוא**

**עבודות החקלאי מתחלקות לשנים: א. אלו שתכליתן השבחה וגידול יבול. ב. אלו שתכליתן שימור הקיים. האם ההבדל בין אוקומי ואברויי הוא במהות המלאכה, ועל כן יכול להיות תקף גם באיסורי תורה? או שהוא הקלה בגלל הפסד כספי, ולפיכך יחול רק על תק"ח (לא גזרו במקום פסידא)?**

**משניות**

מייבלין מפרקין מאבקין ומעשנין עד ראש השנה (פ"ב מ"ב)

מזהמין את הנטיעות וכורכין אותן וקוטמין אותן ועושין להם בתים ומשקין אותן עד ראש השנה רבי אלעזר בר צדוק אומר אף משקה הוא את הנוף בשביעית אבל לא את העיקר (פ"ב מ"ד)

אין קוצצין בתולת שיקמה בשביעית, מפני שהיא עבודה. רבי יהודה אומר: כדרכה אסור; אלא או מגב**יה עשרה טפחים או גומם מעל הארץ.** (שביעית פ"ד מ"ה)

אילן שנפשח (נסדק), קושרין אותו בשביעית – לא שלא יעלה אלא שלא יוסיף. (פ"ד מ"ו)

ממרסין את האורז בשביעית (פ"ב מ"י)

משקין בית השלחין במועד ובשביעית, בין ממעין שיצא בתחילה בין ממעין שלא יצא בתחילה. (מועד קטן א,א)

**המשנה שייכת לספירת ה'חכמה' – כח מה (ספר יצירה). היא אומרת את הנקודות, המקרים עצמם, היא איננה טובעת כללים. הגמרא היא בבינה, ובה מתחילים הכללים. אכן בעניין שקמה קיימת ההגדרה: עבודה. ברור שעבודה כאן איננה טרחה. שהרי התירו טרחות. הכוונה לעיבוד: בניין הפעיל. האדם גורם לקרקע לעבוד, לייצר. יש כאן רמז לאבחנה שבין שמירת הקרקע והאילן, להפעלת הארץ ולהעבדתה בשביעית.**

**ירושלמי מסכת שביעית פרק ב** הלכה ד' מזהמין את הנטיעות כו' מתניתא דרבי ברם כרבנין מזהמין מתלעין בשביעית[1] אבל לא במועד כאן וכאן אין מגזמין אבל נוטל הוא את הרואה רבי יוסה אמר רבי אבונה בעי מה בין המזהם לעושה לה בית המזהם אינו אלא כמושיב שומר בית עושה לה צל והיא גדילה מחמתן תמן תנינן המבקע בזית לא יחפה בעפר אבל מכסה הוא באבנים ובקש רבי יונה אמר רבי אבונא בעי מה בין קשין ומה בין עפר קשין אינו אלא כמושיב שומר עפר עושה לה טינא והיא גדילה מחמתו

**בירושלמי יש הבדלה מהותית בין שמירה שאיננה 'מגדילה' את הצמח. שמירה מותרת, הגדלה לא. בפשטות מדובר בחילוק מהותי מעיקר דין התורה. דעת רבי איננה ברורה האם אסר כל שמירה או רק במקרים מסוימים.**

**בבלי מועד קטן ב.-ג.**

מאן תנא דפסידא - אין, הרווחה - לא, ואפילו במקום פסידא מיטרח נמי לא טרחינן? - אמר רב הונא: רבי אליעזר בן יעקב היא...תנן: משקין בית השלחין במועד ובשביעית. בשלמא מועד משום טירחא הוא, ובמקום פסידא שרו רבנן. אלא שביעית, בין למאן דאמר משום זורע, ובין למאן דאמר משום חורש - זריעה וחרישה בשביעית מי שרי? - אמר אביי: בשביעית בזמן הזה, ורבי היא... רבא אמר: אפילו תימא רבנן, אבות אסר רחמנא, תולדות לא אסר רחמנא, ...ולא? והתניא: שדך לא תזרע וכרמך לא תזמר, אין לי אלא זירוע וזימור, מנין לניכוש ולעידור ולכיסוח? תלמוד לומר: שדך לא כרמך לא. לא כל מלאכה שבשדך, ולא כל מלאכה שבכרמך.... יכול לא יקשקש תחת הזיתים, ולא יעדר תחת הגפנים, ולא ימלא נקעים מים, ולא יעשה עוגיות לגפנים - תלמוד לומר: שדך לא תזרע זריעה בכלל היתה, ולמה יצתה - להקיש אליה, לומר לך: מה זריעה מיוחדת, עבודה שבשדה ושבכרם - אף כל שהיא עבודה שבשדה ושבכרם! - מדרבנן, וקרא - אסמכתא בעלמא. וקשקוש בשביעית מי שרי? והא כתיב והשביעית תשמטנה ונטשתה. תשמטנה - מלקשקש, ונטשתה - מלסקל! - אמר רב עוקבא בר חמא: תרי קשקושי הוו; חד - אברויי אילני, וחד - סתומי פילי. אברויי אילן - אסור, סתומי פילי – שרי

**הסוגיה במו"ק עוסקת בפסידא לעומת רווח. שפת ההבדל היא כלכלית ולא מהותית. אמנם בהו"א שמדובר באיסור תורה אין משמעות לשאלת ההפסד, אך כאשר מדובר ברבנן, חלקו בין מניעת הפסד לבין רווח. בפשטות זו תפיסת הסוגיה באוקומי (הסוגיה לא משתמשת במושג מכליל זה, ואולי אין כאן הבדל מהותי) ואברויי.**

**ע"ז נ:** אמר רב יוסף בר אבא: איקלע רבה בר ירמיה לאתרין, ואתא ואייתי מתניתא בידיה: מתליעין ומזהמין בשביעית ואין מתליעין ומזהמין במועד, כאן וכאן אין מגזמין, וסכין שמן לגזום בין במועד בין בשביעית, ולית נגר ולא בר נגר דיפרקינה. אמר רבינא: אנא לא נגר אנא ולא בר נגר אנא ומפרקינא לה, מאי קא קשיא ליה? אילימא מועד אשביעית קא קשיא ליה, מאי שנא שביעית דשרי, ומ"ש מועד דאסור? מי דמי? שביעית - מלאכה אסר רחמנא, טירחא שרי, מועד - אפי' טירחא נמי אסור! ואלא זיהום אגיזום קא קשיא ליה, מ"ש זיהום דשרי, ומ"ש גיזום דאסור? מי דמי? זיהום אוקומי אילנא ושרי, גיזום אברויי אילנא ואסור! ואלא זיהום אזיהום קא קשיא ליה, דקתני: מתליעין ומזהמין בשביעית, ורמינהי: מזהמין את הנטיעות, וכורכין אותן, וקוטמין אותן, ועושין להם בתים, ומשקין אותן עד ר"ה; עד ר"ה אין, בשביעית לא! ודלמא כדרב עוקבא בר חמא, דאמר רב עוקבא בר חמא: תרי קשקושי הוו, חד לאברויי אילנא ואסור, וחד לסתומי פילי ושרי; ה"נ תרי זיהמומי הוי, חד לאוקומי אילני ושרי, וחד לאברויי אילני ואסור!...

**בסוגיה בע"ז מחלקים בפירוש בין אוקמי ואברויי. הסגנון נשמע מהותי, לא קשור לשיקול של פסידא שיש לו מקום רק בדרבנן.**

אכן מרש"י שם (עבודה זרה ד"ה אבל סכין) משתמעים הדברים להדיא: אבל סכין שמן לגיזום - כדי שלא ימות האילן אם נגזם קודם לכן מלאכה שהיא עבודת קרקע אסר רחמנא והני לאו מלאכת קרקע נינהו דאוקומי אילנא בעלמא הוא שלא ימות ואין משביחו לאילן אלא מעמידו בכמות שהוא. **לרש"י מניעת מות אילן אינה עבודת קרקע!**

**אפשרויות פתרון הפער בין הסוגיות: א. סוגיות חלוקות. ב. פרשנות מו"ק על פי ע"ז: עבודה שרק מונעת פסידא איננה עבודה. ג. פרשנות ע"ז ע"פ מו"ק: אוקומי הותר בדרבנן משום פסידא. ד. גם וגם: אוקומי מותר מהתורה. גם מלאכות אברויי שאיסורן דרבנן הותרו בשיעור מסוים למניעת הפסד.**

**שיטות הראשונים**

**רבנו חננאל** מו"ק ג. : ופרקינן האי איסורא מדרבנן היא וקרא אסמכתא כו'. יכול לא יקשקש תחת הזיתים.. ת"ל שדך לא תזרע. זריעה וזמירה בכלל.. היו ולמה יצאת להקיש אליה לומר לך מה זריע' מיוחד' עבודת שדות וכרמים אף כל עבודת שדות וכרמים למעוטי קשקוש ועידור וביקוע ועישון דעבודת אילנות הן ולא עבודת שדות וזרעים. והלכך שרי קשקוש בשביעית פי'\*) תרי קישקושי הוו חד לאברויי אילני כלומ' להברות האילן כגון גיזום שאמרו במס' ע"ז ואסור וחד לסתומי פילי לסתום הסדקין ושרי. **הר"ח מוכיח שמלאכת קשקוש היא דרבנן, ואז אומר שהתירו אותה משום שאינם להברות האילן. הוא אינו מזכיר כלל עניין של פסידא. לכאורה ניתן ללמוד רק שההיתר תקף בעבודות דרבנן, ואין ללמוד ממנו בהכרח שתקף גם בדאורייתא. אך בע"ז(נ.) כותב הר"ח: גיזום הוא חיתוך הזמורות, להחליף אחרים תחתיהן ולהברות אילן ולהפריחו והוא אסור. משמע שדוקא אברויי אילנא נאסר ואילו אוקומי אפילו בדאורייתא שרי. ההבדל הוא מהותי. הר"ח ממשיך את הכיוון של ע"ז וככל הנראה מסביר על פיה את מו"ק.**

**רש"י הנדפס מ"ק ג.** ד"ה תולדות: כגון משקה זרעים שלא היה במשכן - לא אסר רחמנא. ד"ה שרי - דאית ביה משום פסידא. ד"ה אברויי אילני אסור - דהוי משום רווחא, והאי דשרי קשקוש - היינו סתומי פילי, והאי דאסיר - היינו אברויי אילני.

**אמנם רש"י כאן סותר את מה שכתב בע"ז. אך ל"צ להזדקק לכלל (המפוקפק) שרש"י רק מפרש מקומי. הוכח שרש"י הנדפס איננו רש"י וע' לקמן. הפירוש הנ"ל מסביר שההיתר הוא מניעת הפסד. הואיל ומדובר כאן בדרבנן. לא גזרו במקום פסידא.**

**רש"י בכת"י** מו"ק ג. : אינן עבודה בשדה ובכרם אלא אוקומי בעלמא נינהו. **ההגדרה של מלאכה היא מלאכה עקרונית-יצירתית, ומעשה שמהותו אוקומי בלבד, איננו נכנס להגדרה זו.מכיוון שמלאכות שמטרתם מניעת הפסד אינם מוגדרות כמלאכות[2]. בע"ז אומר רש"י ד"ה אבל סכין:** מלאכה שהיא עבודת קרקע אסר רחמנא, והני לאו מלאכות קרקע נינהו דאוקומי אילנא בעלמא הוא שלא ימות. **אך הדברים עדין צריכים זיקוק, מכיוון שבמו"ק ג. ד"ה 'וקרא אסמכתא בעלמא' מתיר רש"י השקיה מדין פסידא, ולא בגלל שאיננה עבודה. ואילו בדף ו. ד"ה 'כדי שיצאו ירקות' הוא כותב שהשקיה איננה עבודת קרקע שתיאסר בשביעית.** **לענ"ד, כתב רש"י שהיתר השקייה דווקא מדין פסידא, דווקא על ההו"א לפני שהסוגיה חדשה את ההבדל בין אוקומי ואברויי. העדיף את הסוגיה בע"ז, ודבריו שם עיקר.**

**היקף ההפסד המוגדר כפסידא: לכאורה סתירה ברש"י לגבי מידת ההפסד, המתירה עבודה בשמיטה משום אוקומי. במקום בע"ז דף נ ע"א[3] כותב רש"י 'אוקומי אילנא בעלמא שלא ימות', אוקומי היא שאלה של עצם קיום האילן, אם לא יעשו הפעולות הדרושות ימות האילן. ואילו בע"ב[4] קובע רש"י 'אוקומי שלא יתקלקל מכמות שהוא אבל אינו משביחו'. לענ"ד, דברי רש"י שלא ימות הם הסבר עקרוני ולא קביעת שיעור ההפסד.**

**רמב"ם שמיטה ויובל פ"א הלכה ה:** ולא יעשן תחתיו כדי שימות התולעת, **ה"י:** ומפני מה התירו כל אלה, שאם לא ישקה תעשה הארץ מלחה וימות כל עץ שבה.

**בשיעורים קודמים למדנו שלרמב"ם אין איסור דאורייתא בשביעית אלא רק על האבות והתולדות שהוזכרו בפירוש. כך גם למדו רוב פרשניו. למרות שמדובר במלאכות דרבנן לא התירו עישון, משום שפגיעת התולעת איננה קריטית. רק הפסד מהותי 'ימות כל עץ שבה'. גורם להיתר. לרמב"ם אוקומי נחשבת מלאכה, ורק התירו במקום הפסד גדול. בחר במו"ק.**

**רשב"א** עבודה זרה נ: ואף על גב דאוקומי אילנא הוא מדשרי בשביעית, מכל מקום אינו דבר האבד כל כך להתירו במועד. **רשב"א מבדיל בין אוקומי לבין הפסד! האוקומי מהותי! אם לא משביח אין איסור כלל בשביעית, אך במועד יתירו רק בהפסד. בחר בכיוון הסוגיה בע"ז והפריד בין אוקמי לבין דבר האבד.**

**ריטב"א** מו"ק ב. ד"ה ובשביעית: אלא ודאי מתני' כפשטה דאע"ג דמדאורייתא תולדות שרו והשקאה תולדה, חכמים אסרו תולדות בדבר שאינו אבד, ואסרו ג"כ בדבר האבד דבר של טורח, עשאוהו כעין חולו של מועד בדבר זה

מו"ק ב: אבות אסר רחמנא תולדות לא אסר רחמנא. פי' ורבנן הוא דגזור ומשום פסידא הוא דשרו השקאה ודכותה.

שם ג. : סתומי פילי (אסיר) [שרי]. פי' שאינו אלא לאוקומי בעלמא שלא יכנס השמש בין הבקעים ולא חשיבא עבודה, אבל יש קשקוש לחזק האילן ולהשביחו וחשיבא עבודה ואסיר.[5]

שם ג. ופרקינן מדרבנן וקרא אסמכתא בעלמא. וא"ת והלא מנכש ומשקה כי הדדי נינהו והכא אסר לנכש אפי' מדרבנן והיכי שרינן במתני' השקאה, יש מתרצים דברייתא בבית הבעל מיירי, ולא נהירא, והנכון דניכוש טירחא רבה וכהשקאה דקילון דמיא.

**הריטב"א מתיר בתנאים הבאים בלבד: א. לא עבודה מחזקת אילן. ב. יהיה הפסד אם לא תבוצע העבודה. ג. לא יהיה בה טרחה. הריטב"א מצרף בעקביות את כל הסוגיות וכל הדרישות.**

**המאירי** מועד קטן ג. ד"ה 'אבל עודרין: אבל עודרין שלא ייבש מה שנולד בו, לא לצורך עבודת הקרקע.

בד"ה ובשביעית כותב המאירי: "אבל עבודה שאינה חשובה כגון השקאה שצריכה להעשות תמיד אינה נאסרת במקום פסידא לא גזרו רבנן".

המאירי בעבודה זרה: "... ולא סוף דבר במלאכות אלו אלא אף בדברים שאין נעשין להשביח האילן ולרפאו מאיזו סיבה או להעמידו על מתכנתו אסור...אבל מקשקש הוא תחת הזיתים והוא חפירה מועטת לסתום נקבים הנעשים בשרשי האילן[6]"

**למאירי כמה דרישות לשם היתר: א. עבודה שאיננה חשובה כמו עבודה יומיומית. ב. אפילו אוקמי אסור אם מדובר בעבודה קשה. ג. העבודה הלא חשובה, והקלה מותרת רק במקום פסידא.** **המאירי מחבר את כל דרישות הסוגיות השונות.**

**ר"ן מו"ק ב:** ד"ה 'חרישה וזריעה בשביעית מי אישתרי'[7] : "פי' ואין כוח ביד חכמים להתיר איסורא דאוריתא, אפילו במקום פסידא... אבל תולדות כגון השקאת הגן ודכוותה לא אסר רחמנא ורבנן גזור אתולדות ושרו להו במקום פסידא". מצד שני כותב שם בד"ה מה זריעה: מה זריעה מיוחדת וכו' פי' והנך מלאכות דלעיל חשובות הן ודי להם פעם אחת בשנה דומיא דזריעה ונטיעה אבל קשקוש והשקאה דצריכות תדיר תדיר לא מקרי חשובה עבודה.

**ר"ן סותר א"ע לכאורה. מצד אחד מתיר השקאת גן בגלל שהאיסור מדרבנן ולא גזרו במקרה של פסידא. מצד שני, מתיר השקאה הנצרכת תדיר משום שאיננה עבודה כלל? יתכן שחילק בין השקאת גן להשקאת אילן אבל לענ"ד, בתחילה פירש את הגמרא לפני החלוקה בין סתומי פילי לאברויי אילנא ובהמשך לאחר החלוקה. כמו כן ניתן ללמוד שהעובדה שלא חילק בין אוקומי לאברויי משמע שהבין שסוגיה במו"ק אומרת שמשהו לא חשוב לא נקרא עבודה.**

**תוספות הרא"ש** ובערוך פי' מאבקין מסירין האבק מעליו, ומעשנין עושין עשן תחת האילן כדי שימותו התולעים, והלשון אינו נופל על זה הפירוש דמאי עושין לה אבק איכא הכא, ועוד באלו המלאכות אין בהם פטום האילן אלא שמירת האילן ושמירת האילן שרי כדאמרינן בגמ' אוקומי אילנא שרי ובירושלמי ר' אבינא בעי מה בין המזהם לעושה לה בית העושה לה בית עושה לה צל וגדלה מחמתו והמזהם אינו אלא כמשיב שומר.

שם מו"ק ג. ד"ה וחד סתומי מקשה מדוע בבתולת שקמה אוסר לעשות פעולות שאינם מפתחות את העץ, אך גם לא מזיקות לו. והוא מסיק מכך: "לא ודאי מעלי לה, ולא ודאי קשה לה הילכך אסיר דילמא מעלי לה והוה אברויי אילנא"

**התרא"ש הוא דוגמא מובהקת להעדפת לשון הסוגיא בע"ז. לכן לא יכול לקבל איסור בשביעית על עישון נגד תולעים. אין לו אפשרות לומר שאין כאן כ"כ הפסד או שיש טרחה. זה פשוט לא רלוונטי לשיטתו.**

[1] בשיעור לא נעסוק במחלוקת רבי ורבנן! גם בבבלי ע"ז נ: מובאת ברייתא זו הסותרת את המשנה. הבבלי מנסה ליישב בעזרת חילוקו בין אוקמי לאברויי, אך ע"ש שנתקל בקושיא.

[2] יש לדעת שבגמ' יש הבחנה חדה בין מניעת רווח, לבין הפסד. הבחנה זו כמעט ונעלמה מעולמנו בעקבות הכלכלה המודרנית.

[3] ד"ה 'אוקומי אילינא'.

[4] ד"ה 'אוקומי'.

[5] ניתן לראות לאחר דיון בשיטת הריטב"א עצמו שנאסרה מדרבנן (על פי רבא במו"ק) עבודה שעונה על שני קריטריונים: א. מלאכה (כפי שמשמע בע"ז). ב. טירחה (הגדרה שלמד הריטב"א במו"ק – ע"ש.

[6] דבריו נאמרו על תוספת שביעית, אך נראה שאין צורך לחלק בין תוספת שביעית לשביעית בעניין זה.

[7] מועד קטן ב:

## **סיכום המקורות - הכנה לשיעור כללי**

מועד קטן: במלאכות דרבנן התירו במקום פסידא.

עבודה זרה: חילוק מהותי שלפיו המלאכות נאסרות או לא נאסרות,

רש"י בכתב יד מו"ק, ר"ן, רשב"א, ריטבא (+ טרחה והפסד) – אין בכך מלאכה כי אתה עושה מלאכה לא חשובה,

רמב"ם – מתירים במקום פסידא, זה לא שהמלאכה עצמה לא חשובה.

רשב"א – אוקמי מהותי, המלאכה עצמה לא נאסרת.

ריטב"א – מצרף את שלושת הגורמים. אוקמי, הפסד, בלי טרחה

מאירי – אוקמי, הפסד, יומיומי – לא מלאכה חשובה.

ר"ן מועד קטן ב–

שני גורמים מתירים ואפשר להתיר אותה במקום פסידא –

העובדה שמלאכה היא דרבנן.

העובדה שמלאכה היא לא מלאכה חשובה / לא מלאכה.

תוספות רא"ש – אוקמי ואברויי, מלאכות שאינן לאברויי הן אינן מלאכות.

הגרי"ש אלישיב מסביר למה הריטב"א מסביר שמלאכה שאינה לאברויי האילן לא חשובה כלל מלאכה ולא מפרש כשיטת רשי שההיתר הוא משום הפסד, כי אי אפשר להתיר מלאכה שחכמים סומכים על פסוקים על פי הפסד (והסוגיה במו"ק לגבי חרישה גם אם זה דרבנן היא רק על חרישה כי לא הסמיכו אותה על קרא).

הדרגה:

רק אוקמי ואברויי – סוגיה בעבודה זרה

תוספות רא"ש

ר"ח בעבודה זרה

רש"י, רשב"א

גם וגם – גם שפה של הפסד וגם של הגדרת המלאכה:

ר"ן, ריטב"א,

רמב"ם

סוגיה במועד קטן